জামিল আল-মিদফাই মসুল শহরে জন্মগ্রহণ করেন। প্রথম বিশ্বযুদ্ধে তিনি উসমানীয় সেনাবাহিনীতে দায়িত্ব পালন করলেও ১৯১৬ সালে তিনি আরব বিদ্রোহে অংশ নেয়ার জন্য পক্ষ ত্যাগ করেন। যুদ্ধের পর আমির ফয়সালের সংক্ষিপ্ত সিরিয়া শাসনের সময় তার সাহায্যার্থে কাজ করেন। ১৯২০ সালে তিনি ইরাকে ফিরে আসেন। ব্রিটিশ বিরোধী জাতীয়তাবাদী কর্মকাণ্ডের জন্য তাকে জর্ডানে নির্বাসিত হতে হয়। ১৯২৩ সালে তিনি ফিরে আসেন এবং বিভিন্ন উচ্চপদে দায়িত্ব পালন করেন। ১৯৩০ সালে তিনি মন্ত্রীসভায় যোগদা করেন।